ജയില് ചാടിയ തടവുപുള്ളി ഓടി കയറിയത് വന്മരത്തിലേക്ക് മരത്തില് കയറാന് പോലീസ് ശ്രമിച്ചെങ്കിലും ഫലമുണ്ടായില്ല ജയില് ചാടിയ പ്രതികള് രക്ഷപ്പെടാനായി പല മാര്ഗങ്ങളും സ്വീകരിക്കാറുണ്ട്. അത്തരത്തില് ഒരു മാര്ഗം സ്വീകരിച്ച പ്രതി ഓടി കയറിയത് വന്മരത്തിലും. രണ്ട് ദിവസം മരത്തില് തങ്ങിയ പ്രതി ഒടുവില് പോലീസിന് കീഴടങ്ങുകയായിരുന്നു. ന്യൂയോര്ക്കിലെ ബ്രൂക്ക് വില്ലെയിലാണ് സംഭവം. മൂന്ന് വര്ഷം മുന്പ് തടവിലായ റൂഡി തോമസ് എന്ന പ്രതി ജയിലിലെ പീഡനങ്ങള് മൂലമാണ് രക്ഷപ്പെട്ടത്. എന്നാല് ഒളിക്കാന് പ്രതി സ്വീകരിച്ച മാര്ഗം കൂടുതല് കുഴപ്പങ്ങള് സൃഷ്ടിച്ചു. റൂഡി ജയില് ചാടിയ വിവരം മനസ്സിലാക്കിയ പോലീസ് ഇയാളെ തിരഞ്ഞ് നാട് മുഴുവന് അലഞ്ഞു. ഒടുവില് റൂഡിയെ ഒരു വന്മരത്തിനു മുകളില് കണ്ടെത്തി. മരത്തില് കയറാന് പോലീസ് ശ്രമിച്ചെങ്കിലും ഫലമുണ്ടായില്ല. റൂഡിയുടെ സഹോദരനും സ്ഥലത്തെത്തി ഉപദേശിച്ചെങ്കിലും ഇയാള് താഴെ ഇറങ്ങാന് കൂട്ടാക്കിയില്ല. തുടര്ന്ന് അതു വഴി വന്ന വൈദികന് പോലീസ് റൂഡിയെ പിടികൂടില്ലെന്ന വാഗ്ദാനം നല്കി. ഒടുവില് രണ്ട് ദിവസത്തെ പരിശ്രമത്തിനു ശേഷം ഇയാള് താഴെ ഇറങ്ങി തിരികെ ജയിലിലേയ്ക്ക് പോയി. ജയിലിലെ കടുത്ത പീഡനങ്ങള് മൂലം റൂഡി മാനസിക പ്രശ്നം അനുഭവിച്ചിരുന്നു. ജയില് ചാടിയ പ്രതി അമ്മയുടെ അടുത്ത് ചെന്ന് തന്നെ രക്ഷിക്കണമെന്ന് അപേക്ഷിച്ചു. മകന് ജയില് ചാടിയതാണെന്ന് തിരിച്ചറിഞ്ഞ അമ്മ പോലീസില് വിവരം അറിയിച്ചു. അമ്മക്കെതിരേ വധഭീഷണി ഉയര്ത്തിയ റൂഡി മരത്തിലേയ്ക്ക് വലിഞ്ഞു കയറുകയായിരുന്നു എന്ന് അയല്വാസികള് പറഞ്ഞു.